2022 9 1
LT
Europos Sąjungos oficialusis leidinys
C 334/133
(20)
kova su agresyviu mokesčių planavimu Sąjungoje yra labai svarbi siekiant: i) užkirsti kelią konkurencijos tarp įmonių iškraipymui; ii) užtikrinti sąžiningas sąlygas mokesčių mokėtojams; ir iii) apsaugoti valdžios sektoriaus finansus.
Liuksemburgas yra maža, atvira ekonomika, turinti didelį integruotą finansų sektorių, ir tai iš esmės paaiškina didelius finansinius srautus.
Tačiau šie dideli finansiniai srautai taip pat rodo, kad šalyje yra daug užsienio kontroliuojamų bendrovių, dalyvaujančių grupės vidaus finansavimo ir iždo veikloje.
Ypač didelį susirūpinimą kelia tai, kad nėra išskaičiuojamųjų mokesčių arba lygiaverčių priemonių, taikomų palūkanų ir autorinių atlyginimų mokėjimams į mažų arba nulinio tarifo mokesčių jurisdikciją turinčius subjektus, išskyrus šalis, įtrauktas į nebend­ radarbiaujančių jurisdikciją turinčių subjektų Sąjungos sąrašą (18).
Liuksemburge įsisteigusių bendrovių palūkanų ir autorinių atlyginimų mokėjimai į ES nepriklausančius jurisdikciją turinčius subjektus galėtų būti mažai apmokes­ tinami arba visai neapmokestinami, jei šie mokėjimai gavėjo jurisdikciją turinčiame subjekte nėra apmokestinami arba apmokestinami mažu tarifu.
Liuksemburgas ėmėsi tam tikrų kovos su agresyviu mokesčių planavimu veiksmų.
Tačiau iki šiol priemonės buvo ribotos ir nepakankamos mokesčių sistemos mokėjimų į užsienį problemai spręsti, o tuo tarptautinės įmonės galėtų pasinaudoti agresyviam mokesčių planavimui vykdyti;
(21)
pagal Reglamento (ES) 2021/241 19 straipsnio 3 dalies b punktą ir to reglamento V priedo 2.2 kriterijų, į ekonomikos gaivinimo ir atsparumo didinimo planą įtraukta daug viena kitą papildančių reformų ir investicijų su preliminariu įgyvendinimo tvarkaraščiu – iki 2026 m. rugpjūčio 31 d.
Jos padeda spręsti visus ekonominius ir socialinius uždavinius, 2019 m. ir 2020 m. per Europos semestrą nustatytus Liuksemburgui skirtose Tarybos rekomendacijose, šalia jam skirtų rekomendacijų, kurios pateiktos iki ekonomikos gaivinimo ir atsparumo didinimo plano priėmimo datos, arba didelę šių uždavinių dalį.
Visų pirma šie uždaviniai susiję su sveikatos sistemos atsparumu, darbo rinkos įtraukumu ir investicijomis į žaliąją ir skaitmeninę pertvarkas, taip pat su įperkamo būsto trūkumu ir kovos su pinigų plovimu sistemos instituciniu atsparumu.
Į ekonomikos gaivinimo ir atsparumo didinimo planą įtrauktos priemonės, kuriomis siekiama padidinti įperkamo būsto pasiūlą visuomenei.
Į ekono­ mikos gaivinimo ir atsparumo didinimo planą taip pat įtrauktos investicijos į atsinaujinančiosios energijos gamybą ir darnųjį transportą, padedančios palaipsniui mažinti ekonomikos priklausomybę nuo iškastinio kuro.
Skaitme­ ninės viešosios paslaugos ir didelis viešasis kvantinių ryšių technologijų mokslinių tyrimų ir inovacijų projektas paskatintų verslo investicijas ir padidintų našumo augimą vidutinės trukmės laikotarpiu.
Kovos su pinigų plovimu ir teroristų finansavimu srityje į ekonomikos gaivinimo ir atsparumo didinimo planą įtrauktos įvairios priemonės, kuriomis siekiama didinti skaidrumą ir stiprinti finansinių paslaugų teikėjų priežiūros sistemą.
Ekonomikos gaivi­ nimo ir atsparumo didinimo plane nustatyta įgūdžių strategija ir mokymo programos, įskaitant specialų vyresnio amžiaus darbuotojams skirtą tikslą, turėtų padėti didinti darbo rinkos įtraukumą;
(22)
tikimasi, kad Liuksemburgo ekonomikos gaivinimo ir atsparumo didinimo plano įgyvendinimas prisidės prie tolesnės žaliosios ir skaitmeninės pertvarkų pažangos.
Priemonėms, kuriomis Liuksemburge remiamas klimato srities tikslų įgyvendinimas, skiriama 61 % visų ekonomikos gaivinimo ir atsparumo didinimo plano asignavimų, o priemonėms, kuriomis remiamas skaitmeninių tikslų įgyvendinimas – 32 % visų ekonomikos gaivinimo ir atsparumo didinimo plano asignavimų.
Visapusiškas ekonomikos gaivinimo ir atsparumo didinimo plano įgyven­ dinimas laikantis atitinkamų tarpinių ir siektinų reikšmių padės Liuksemburgui greitai atsigauti nuo COVID-19 krizės padarinių, o kartu sustiprins jo atsparumą.
Siekiant sėkmingai įgyvendinti ekonomikos gaivinimo ir atspa­ rumo didinimo planą, taip pat kitą už ekonomikos gaivinimo ir atsparumo didinimo planą platesnę ekonominę ir užimtumo politiką, kad būtų užtikrinta plati atsakomybė už bendrą politinę darbotvarkę, tebėra svarbus siste­ mingas socialinių partnerių ir kitų atitinkamų suinteresuotųjų subjektų dalyvavimas;
(23)
Liuksemburgas dar nepateikė Europos Parlamento ir Tarybos reglamentu (ES) 2021/1060 (19) numatytos partne­ rystės sutarties ar kitų sanglaudos politikos programų.
Laikydamasis Reglamento (ES) 2021/1060, Liuksemburgas, programuodamas 2021–2027 m. sanglaudos politikos fondų lėšas, turi atsižvelgti į atitinkamas jam skirtas reko­ mendacijas.
Tai yra iš sanglaudos politikos fondų gautinos finansinės paramos veiksmingumo gerinimo ir kuo didesnės pridėtinės vertės užtikrinimo prielaida, be to, taip skatinamas šių sanglaudos politikos fondų ir kitų Sąjungos priemonių bei fondų tarpusavio koordinavimas, papildomumas ir darna.
Sėkmingas Ekonomikos gaivi­ nimo ir atsparumo didinimo priemonės ir sanglaudos politikos programų įgyvendinimas taip pat priklauso nuo to, ar bus pašalintos kliūtys investicijoms, kad būtų remiamos žalioji ir skaitmeninė pertvarkos ir subalansuotas teritorinis vystymasis;
(18) 2022 m. vasario 24 d.
Tarybos išvados dėl peržiūrėto mokesčių tikslais nebendradarbiaujančių jurisdikciją turinčių subjektų ES sąrašo (OL C 103, 2022 2 3, p. 1).
(19) 2021 m. birželio 24 d. Europos Parlamento ir Tarybos reglamentas (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės (OL L 231, 2021 6 30, p. 159).